Source: http://docplayer.fi/216175-Kunnat-kuntoon-puheenvuoroja-kuntien-ongelmista-ja-mahdollisuuksista.html
Timestamp: 2018-02-20 19:54:55+00:00
Document Index: 2134817

Matched Legal Cases: ['kko ', 'kko ', 'kko ', 'kko ', 'hD ', 'kko ', 'kko ', 'kko ', 'kko ']

Kunnat kuntoon! Puheenvuoroja kuntien ongelmista ja mahdollisuuksista - PDF
Kunnat kuntoon! Puheenvuoroja kuntien ongelmista ja mahdollisuuksista
Download "Kunnat kuntoon! Puheenvuoroja kuntien ongelmista ja mahdollisuuksista"
1 Kunnat kuntoon! Puheenvuoroja kuntien ongelmista ja mahdollisuuksista Toimittanut Simo Grönroos 1
2 Sisällysluettelo Esipuhe Heikki A. Loikkanen: Suurkuntamalli: vientilaatua vai pelkkä kuntafarssin välinäytös? Risto Harisalo: Kunnallinen itsehallinto idea ja merkitys Matias Forss: Kunnallisen päätöksenteon ongelmia Pirkko Mattila: Kuntarakennelaki hallintovaliokunnassa Jukka Kilpi: Metropolihallinto kansanvallan ja kuntatalouden musta aukko Matti Virén: Byrokraatteja on liikaa, kuntia ei Toimi Kankaanniemi: Kuntatalous syvässä murroksessa Mauno Vanhala: Terveydenhoito muutoksessa Olli Riikonen: Tohmajärvi ja sote-palveluiden ulkoistaminen Suomen Perusta 2014 ISBN Taitto: Janne Turunen Painopaikka: Tammerprint Oy Tapani Köppä: Osuustoiminta kuntapalveluissa Olli Pusa: Kuntien eläkejärjestelmä Pauli Vahtera: Kuntatalouden kriisi
3 Esipuhe Kunnissa kuohuu. Käynnissä olevassa kuntauudistuksessa tavoitteena on piirtää kuntaliitosten avulla Suomen kuntakartta uudestaan. Samaan aikaan kuntatalous on selkä seinää vasten verotuksen ja velanoton lisääminen alkavat olla loppuun käytettyjä vaihtoehtoja ja ratkaisuksi jäljelle jää enää menojen sopeuttaminen. Kunnat kuntoon! Puheenvuoroja kuntien ongelmista ja mahdollisuuksista -artikkelikokoelmassa kunta- ja sote-uudistusta, kunnallista hallintoa ja kuntien talousongelmia käsittelee arvovaltainen joukko asiantuntijoita. Kirjoituksissa analysoidaan kuntien nykytilaa, esitetään uusia toimintamalleja ja provosoidaan ajattelemaan asioita uusista näkökulmista. Miten asiantuntijoiden näkemykset on otettu huomioon kuntauudistuksen valmistelussa? Onko olemassa optimaalista kuntakokoa? Tarvitaanko kuntien ja valtion väliin uusi maakunnallinen hallinnon taso? Mikä on kunnallisen itsehallinnon merkitys? Pitäisikö kuntapalveluiden tuottamista ulkoistaa nykyistä enemmän? Mistä menoista kunnissa voidaan säästää? Suomen Perusta -ajatuspaja tarjoaa perusteltuja näkemyksiä näihin ja lukuisiin muihin kuntiin liittyviin kysymyksiin. Toivomme, että artikkelikokoelman kirjoitukset tarjoavat uusia ajatuksia, joilla kunnat saadaan parempaan kuntoon! Helsingissä Reijo Tossavainen hallituksen puheenjohtaja Suomen Perusta -ajatuspaja Simo Grönroos toiminnanjohtaja Suomen Perusta -ajatuspaja 4 5
4 Missä kunta- ja sote-uudistuksessa on menty vikaan? Helsingin yliopiston kaupunkitaloustieteen emeritusprofessori Heikki A. Loikkanen on seurannut aktiivisesti kunta- ja sote-uudistuksen etenemistä. Loikkanen käsittelee kirjoituksessaan sitä, kuinka vähälle huomiolle tieteellisen tutkimustiedon käyttö ja vastaavien ulkomaisten mallien vertailu on jäänyt uudistusten valmistelussa. Suurkuntamalli: vientilaatua vai pelkkä kuntafarssin välinäytös? Johdanto Kun suomalainen yhteiskunta on kehittynyt sodanjälkeisenä aikana monessa suhteessa kansainvälisestikin vertaillen myönteisellä tavalla, niin aiemmat valintamme ovat varmaan olleet pääsääntöisesti hyviä. Taloudellinen tilanne ja yhteiskunnan rakennepiirteet ovat kuitenkin muuttuneet 2000-luvulla ja uudistuksia on tehtävä jatkossakin. Kansainvälistymisestä ja EU-jäsenyydestä huolimatta monet asiat ovat pitkälti omissa käsissämme. Esimerkiksi kunta- ja palvelurakenneuudistusten suhteen voimme tehdä niin kuin parhaaksi näemme. Sitoutumattomana tutkijana olen huolestunut siitä, että uudistuksia suunniteltaessa ja arvioitaessa muiden maiden kokemukset ja tutkimustieto yleisemminkin ovat hyvin vähän esillä. Kuluttajansuojan nimissä äänestäjien ja poliitikkojen tulisi tietää mitkä ovat uudistusten päävaihtoehdot ja mitä seuraamuksia niillä voi odottaa olevan. Suomessa kiinnostus ja perustieto siitä, miten asiat on muualla järjestetty ja kuinka ne toimivat, on vähäistä. Toisin kuin suurilla kielialueilla, Suomi on suljettu kielialue, jolla ulkopuoliset eivät tule keskustelujamme elävöittämään ja arveluttavia käsityksiämme korjaa- 6 7
5 maan, silloinkaan kun ne ovat ilmeisen vääriä. Silloinkin, kun muut maat ovat esillä, tukeudutaan enimmäkseen muiden pohjoismaiden malleihin. Niitä pidetään milloin omien uudistusten pohjana, milloin varoittavina esimerkkeinä. Toisaalta usein jää liian vähälle huomiolle, että Suomen julkisen sektorin rakenne ja politiikkaohjelmat poikkeavat monelta osin Norjan, Ruotsin ja Tanskan malleista, vaikka meillä puhutaan pohjoismaisesta hyvinvointiyhteiskunnasta. Tämä koskee myös valtionhallinnon sekä alue- ja paikallishallinnon rakennetta sekä sosiaali- ja terveydenhuoltoa. Kuluttajansuojan nimissä meidän tulisi olla laajemmin kiinnostuneita eri maiden järjestelmistä ja kokemuksista, vaikka itse teemmekin omat valintamme. Maan tapa Suomessa on oltu ylpeitä koululaisten menestyksestä kansainvälisissä Pisa-testeissä, joissa sijoitukset ennen viimeisintä kierrosta olivat jatkuvasti huippuluokkaa. Kärkisijoja saavuttaneina suomalaiset poliitikot ja virkamiehet mukaan lukien ovat pitäneet luonnollisena, että eri maiden asiantuntijoita ja valtuuskuntia on käynyt tutustumassa suomalaiseen koulujärjestelmään. Menestyksen mallista on muissa maissa haluttu ottaa oppia niiden oman koulujärjestelmän uudistustyössä. Toisin kuin Pisa -tulosten siivittämä ulkomaalaisten kiinnostus Suomen koulujärjestelmään, meillä ei ole vastaavaa taipumusta edes esitellä ulkomaisia menestyjiä. Viimeisimmäksi esimerkiksi tästä käy terveydenhuolto. OECD:n teetättämässä terveydenhuoltojärjestelmien kansainvälisessä vertailussa Suomi jäi heikoimpana Pohjoismaana sijalle 10 (Björnberg 2013). Sijoitus ei ole erityisen huono yli 30 maan joukossa, mutta silti luulisi suomalaisia kiinnostavan millainen terveydenhuoltojärjestelmä on vertailun kärkimaissa, joiden joukossa on ykkösenä Hollanti ja sitä seuraavat Tanska, Islanti, Itävalta, Sveitsi, Ranska ja Saksa. Kärjessä on siis sekä pieniä että suuria maita ja monet niistä, kuten Hollanti, ovat uudistaneet terveydenhuoltojärjestelmäänsä ja sen rahoitusta 2000-luvulla. En ole kuullut suomalaisten ministerien, joista monet sanovat suomalaisen koulujärjestelmän olevan vientitavaraa, edes esittelevän olemassa olevia terveydenhuollon vaihtoehtoisia malleja. Sama koskee mediaamme, joka kyllä parhaimmillaan uutisoi terveydenhuoltojärjestelmien vertailun lopputuloksen, mutta ei ole kertonut Hollannin tai muunkaan kärkijoukon järjestelmistä juuri mitään. Eikö jo matkalla sairastuvien turistien ja ulkomailla työskentelevien suomalaisten intressissä olisi se, että edes muutaman kokkaus- tai toimittaja haastattelee toimittajaa -ohjelman sijaan media esittelisi perustiedot siitä, miten terveydenhuolto toimii ulkomailla? Esimerkkejä kansainvälisestä kiinnostuksesta toki löytyy, kuten pääministeri Kataisen filosofi Pekka Himaselta ja kansainväliseltä työryhmältä tilaama hanke. Kun hallituksen kärkihankkeita on kunta- ja palvelurakenneuudistus, on mielenkiintoista havaita että Himasen Sininen kirja -niminen raportti on kirjoitettu ikään kuin Suomessa ei kuntia olisikaan. Siinä puhutaan hyvinvointiyhteiskunnasta ja -valtiosta, etujärjestöistä, kolmannesta ja yksityisestä sektorista ja kansalaisyhteiskunnasta. Kunta mainitaan tekstissä kerran ja yhdessä lähdeluettelon lähteessä toisen kerran ilman substantiaalista yhteyttä ja sanomaa julkisen sektorin uudistamiseen Suomessa, jossa kuntasektori on tehtäviltään ja kooltaan maailmanennätysluokkaa. Himasen hankkeen loppuraporttiin kirjoittamassa luvussa kunta esiintyy sanana kerran eikä sillä ole juuri mitään relevanssia hallituksen kunta- ja palvelurakennetta koskevan kärkihankkeen kannalta ellei sellaiseksi tulkita jo kaikissa muissakin palvelusektorien tulevaisuus raporteissa korostettuja uuden teknologian mahdollisuuksia. Kappaleessa Hyvinvointivaltio ei poistu vaan uudistuu: uusi hyvinvoinnin yhteiskunnan sopimus Himanen tarjoaa palvelujärjestelmän mallia, jossa kunnilla ei ole mitään roolia, ei edes sopijaosapuolena: 8 9
6 Käytännön tasolla pidemmän aikavälin»villinä korttina» voitaisiin jopa käydä pohdintaa, että jokaiselle ihmiselle perustettaisiin hyvinvointitili, jonka resurssien käytöstä hän saa itse päättää. Resurssit voisi käyttää valtion, yksityisen, kansalaisjärjestöjen tai yksilöiden suoraan tuottamiin hyvinvointipalveluihin. Tämä yksinkertaistaisi ja yhdenmukaistaisi koko hyvinvoinnin rahoitusjärjestelmän sen nykyisestä monikanavaisesta ja tuhlaavasta mallista. Samalla se aktivoisi voimakkaasti hyvinvoinnin yhteiskunnan uudistukseen, kun ihmisten valinnat parhaista hyvinvoinnin tuottamisen muodoista ohjaisivat resursseja. (Himanen 2013, s. 332). Tässä Himanen epäilemättä tarjoaa yhtä yksikanavaista mallia palvelutoiminnan rahoittamiseksi jättäen kuntien ja palvelutarjonnan rakenteen roolin järjestelmässä avoimeksi. Himasen raporteista päätellen kunnilla ei ole mitään mainitsemisen arvoista roolia. Siinä missä Himanen käytännössä jättää huomiotta koko kuntasektorin olemassaolon, hallituksen kunta- ja palvelurakennehankkeissa jätetään vastaavasti jokseenkin huomiotta yksityinen ja voittoa tavoittelematon palvelutarjonta, jota on Suomessakin kaikilla palvelujen lohkoilla terveys- ja sosiaalipalveluista ja koulutuksesta liikunta- ja kulttuuripalveluihin asti. Tältä osin hallitusten politiikka muistuttaa perinteistä asuntopolitiikkaa, jossa kiinnostus painottuu julkisen sektorin rahoittamaan ja tukemaan tuotantoon. Palvelutuottajien kirjoon on kuitenkin syytä kiinnittää huomiota siksi, että perusterveydenhuollossa mm. OECD:n tilaamassa vertailussa useissa Suomea edellä olevissa maissa avainasemassa ovat henkilön tai perheen omalääkärit, jotka ovat yksityisiä elinkeinonharjoittajia. Ulkomailla sairastuvan suomalaisen ei kannata pyytää taksia ajamaan kunnalliseen terveyskeskukseen, sellaisia kun ei useissa Länsi-Euroopan maissa edes ole! Kunta- ja palvelurakenneuudistuksen tavoitteista ja keinoista Hallitusohjelman perusteella kuntareformin odotetaan auttavan julkisen talouden kestävyysvajeen kaventamisessa, varautumisessa ikääntymisestä seuraavaan palvelukysynnän kasvuun, kuntien tulopohjan vahvistamisessa, kunnallisen toiminnan tuottavuuden ja vaikuttavuuden parantamisessa. Lisäksi reformin odotetaan edistävän elinkeinopolitiikan tuloksellisuutta ja estävän yhdyskuntarakenteiden hajautumista ja segregaatiota. Pääasiallisena keinona hallituksella on ollut ja on edelleen kuntakoon kasvattaminen kuntaliitosten avulla sellaisiksi, että ne kattavat työ- ja asuntomarkkina-alueen ja pystyvät itse vastaamaan palvelutarjonnasta ja sen rahoituksesta aiempaa paremmin. Hallituksen ja sen ministerien ehdotukset ovat poukkoilleet kuntarakenneasiassa, mutta viimeisin ehdotus on tehdä suurilla kaupunkialueilla tarvittaessa pakolla - kuntaliitoksia lukuun ottamatta Helsingin seutua, jossa luotaisiin metropolihallinto ja sen lisäksi tavoitellaan kuntaliitoksia. Suomessa kuntien tehtäväkenttä koko julkisen sektorin ja koko talouden osana on maailmaennätysluokkaa Olen aiemmin käyttänyt vertausta: hallituksen pyrkimys vastaa sitä, että yritetään ampua kymmenen sorsaa yhdellä laukauksella. Laukaus on keino (kuntaliitos), jolla yritetään saavuttaa kymmenen tavoitetta. Poikkeustapauksia lukuun ottamatta se on kuitenkin mahdotonta. Taloustieteen nobelisti Jan Tinbergenin nimellä kulkeva Tinbergenin sääntö sanoo: jos on N kappaletta tavoitteita, niin on oltava vähintään N kappaletta politiikkainstrumentteja (keinoja) tavoitteiden saavutta
7 miseksi. Tämä on yksi syy miksi kuntaliitosten varaan nojaava politiikka ei ole uskottava ainakaan ilman merkittäviä lisäkeinoja. Toisaalta myös monet tähänastisessa suomalaisessa kuntareformikeskustelussa esitetyt argumentit ovat kyseenalaisia tai perusteettomia. Suomessa pääministeri on useaan otteeseen perustellut kuntaliitoksia sillä, että vanha rakenne on siltä ajalta jolloin liikuttiin hevosella ja rattailla. Jos kommunikaatioteknologian ja erityisesti autoistumisen tuloksena kuntakokoja kannattaa kasvattaa, on vaikea ymmärtää, miksi Suomea aiemmin autoistuneissa maissa kuten Ranskassa, Saksassa ja Yhdysvalloissa kuntia on hyvin paljon, paitsi koko maan, myös kaupunkiseutujen tasolla. Kuntaliitosten väitetään myös parantavan kaupunkialueiden kilpailukykyä, mutta tämä näkemys on ongelmallinen, koska monilla maailman kilpailukykyisimmillä kaupunkialueilla sekä Euroopassa että Yhdysvalloissa, on iso joukko kuntia. Jos Länsi-Euroopassa ja Yhdysvalloissa sovellettaisiin Suomen hallituksen kuntaliitoskriteerejä kaupunkialueilla, tuloksena olisi valtava kuntaliitosaalto molemmissa. Miksi muualla ei ole lähdetty samalle tielle? Keskeiset syyt liittyvät siihen, että koko julkisen sektorin rakenne, eri tasojen tehtävät ja rahoitusmuodot sekä suhde yksityiseen ja voittoa tavoittelemattomaan sektoriin on organisoitu eri tavalla kuin Suomessa. Eri maiden välillä on huomattaviakin eroja, mutta otan seuraavassa esille muutaman rakennepiirteen, jotka ovat olennaisia myös suomalaisen keskustelun ja vaihtoehtojen kannalta. Kansainväliset vertailut osoittavat, että useimmissa Länsi-Euroopan maissa on päädytty moniportaisiin järjestelmiin koko maan ja metropolialueiden tasolla eikä niissä ole rakennettu metropoli- tai väliportaan hallintoa hävittämällä peruskunnat. Tämä asetelma pätee useimpiin Länsi-Euroopan maihin riippumatta siitä ovatko ne federalistisia kuten Saksa ja Itävalta tai yhtenäisvaltioita. Myös yhtenäisvaltioiden joukossa Suomi on perustaltaan kaksitasoisena (valtio ja kunnat) järjestelmänä erikoinen ja poikkeaa myös Norjan ja Ruotsin kolmiportaisista malleista, jonka yksi variantti on myös Tanskan uusi järjestelmä, jossa toki yhdistettiin kuntia ja luovuttiin vanhasta välitasosta, mutta samalla luotiin terveydenhuoltoa varten uusi aluetaso. (Ks. esimerkiksi CEMR-Dexia, Tolkki ym. 2011). Kuntakoon kasvusta kuvitellaan jotenkin automaattisesti seuraavan kilpailukyvyn paraneminen sekä maankäytön, asumisen ja liikenteen ongelmien ratkeaminen Suomalainen paikallishallinnon malli on julkisen talouden perusoppeihin ja kansainvälisiin malleihin nähden erikoinen, sillä omien tehtävien sijasta Suomessa peruskuntien tehtäväkentän painopiste on toimia valtionhallinnon jatkeena hyvinvointipalvelujen tarjoajana ja merkittävänä rahoittajana. Suomessa kuntien tehtäväkenttä koko julkisen sektorin ja koko talouden osana on maailmanennätysluokkaa. Erityisesti kuntien suuri rahoitusvastuu on vastoin sitä perusoppia, että hyvinvoinnin jakaumaan vaikuttavien tehtävien hoidossa päävastuu tulisi olla keskushallinnolla eikä ainakaan peruskunnilla, olivatpa ne suuria tai pieniä. Muiden Länsi-Euroopan maiden ratkaisuista poikkeaa erityisesti terveydenhuolto. Niissä peruskunnat ja useimmissa tapauksessa edes alue- tai välitason yksiköt eivät tuota terveyspalveluita eivätkä osallistu niiden rahoittamiseen. Esimerkiksi Hollannissa ja monessa muussakin maassa rahoitusjärjestelmä on valtakunnallinen systeemi, jonka puitteissa kansalaiset eri puolilla maata ovat samassa asemassa palvelujen rahoittajina vuosittaisin pakollisin maksuin. Toisaalta palvelujen tuottajat 12 13
8 eivät pääsääntöisesti ole kunnallisia yksiköitä. Esimerkiksi Hollannissa, Ranskassa, Saksassa ja Englannissa perusterveydenhuollossa avainasemassa ovat perheen tai henkilön valitsemat lääkärit, jotka ovat yksityisiä elinkeinoharjoittajia. Heidän tulonsa koostuvat valtakunnallisesti määräytyvien taksojen ja tehdyn työn perusteella, mutta potilaille palvelut ovat kokonaan tai pääosin maksuttomia. Tässä asetelmassa perusterveydenhuolto voi olla paljon hajautuneempaa kuin Suomen alueellisesti keskittynyt terveyskeskustoiminta. Erikoissairaanhoito ja sairaalat ovat esimerkiksi Hollannissa pitkälti voittoa tavoittelemattomien yhteisöjen omistuksessa tai yliopistollisia sairaaloita, joilla on myös muita tehtäviä ja rahoitusta kuin muilla sairaaloilla. Niiden ohella on yksityisiäkin sairaaloita, jotka ovat kuitenkin pitkälti samassa asemassa suhteessa potilaisiin ja toiminnan rahoitukseen kuin muut sairaalat. Kuntien rooli rajoittuu useimmissa maissa ennaltaehkäisevään terveydenhuoltoon. Olennaista on se, että terveydenhuollon kärkimaissa järjestelmä ja sen rahoitus on valtakunnallinen systeemi, jossa ei esiinny huomattavia epäjatkuvuuksia henkilön tai perheen aseman tai ikäryhmän muuttuessa ja se on sekä palvelutuottajien ja niiden käyttäjien suhteen neutraali, toisin kuin Suomessa (esim. työterveyshuolto). Siinä missä Suomessa kuntareformi pyörii terveydenhuollon järjestämisen ympärillä, useimmissa Länsi-Euroopan maissa valtakunnallinen tai muuten laaja terveydenhuoltojärjestelmä ei vaikuta peruskuntien rakenteisiin, kuntien taloudelliseen tilaan ja rahoitukseen juuri lainkaan. Niiden järjestelmät ovat maan kaikille asukkaille alueellisesti tasa-arvoisempia, eikä niiden rahoitusjärjestelmään sisälly sellaista monikanavaisuutta, joka heittelee ihmisiä aseman (koululainen, töissä, työtön, eläkkeellä, nuori tai iäkäs, vakuutettu tai vakuuttamaton) muutoksen mukaan synnyttäen merkittäviä epäjatkuvuuksia ja epäneutraalisuuksia hoitoon pääsyssä, hoidon kustannuksissa potilaille ja hoitosuhteissa. Meillä kunnallinen ja yksityinen sekä lisäksi työterveyshuolto, ja niiden toimintatapa ovat omia saarekkeitaan sekä palveluverkoston, rahoituksen että käyttäjien näkökulmasta. Myös sosiaalipalvelujen tarjontaan ja rahoitukseen sisältyy samantyylisiä epäjatkuvuuksia ja epäneutraalisuuksia, jotka nekin liittyvät osin siihen, että järjestelmä ja sen rahoitus rakentuu kuntien omien päätösten varaan. Koko ajatus siitä, että kaupunkialueille muodostetaan laajoja työja asuntomarkkina-alueen kattavia suurkuntia, enemmän tai vähemmän pakollisin kuntaliitoksin ja pitkälti terveydenhuollon tarpeita varten, on kansainvälisesti poikkeuksellista. Tämä ei myöskään vastaa sitä, mitä YK:n alainen UN-Habitat (2009) suosittelee kuntien tehtäviksi ja rahoituksen muodoiksi. Jos tällainen toteutuisi ja muodostettaisiin maailmanennätysmäärän tehtäviä hoitavia ja nykyistä omavaraisempia suurkuntia, syntyisi erikoinen asetelma: Suomi koostuisi pikku hyvinvointivaltioiden kokoelmasta. Koska aluetaloudelliset edellytykset poikkeaisivat esimerkiksi Pohjois- ja Itä-Suomessa Etelä-Suomesta, hyvinvointipalvelujen tarjonnan erot ja luultavasti myös terveyserot eriytyisivät maan eri osissa. Tämä on juuri se, mitä muiden maiden valtakunnallisilla järjestelmillä halutaan välttää. Muista suurkuntien perusteluista Suomessa Kuntien yhdistämistä perustellaan sillä, että näin saadaan ratkaistua alueen maankäytön, asumisen ja liikenteen ongelmia ja parannetaan alueen kilpailukykyä. Kuntakoon kasvusta kuvitellaan jotenkin automaattisesti seuraavan kilpailukyvyn paraneminen sekä maankäytön, asumisen ja liikenteen ongelmien ratkeaminen. Näin ei tietenkään ole, vaan lopputulos riippuu ratkaisevasti siitä, tehdäänkö sitä aktiivisesti ja mitä muuta tehdään. Toisekseen länsimaiden kilpailukykyisimpien ja asukkaiden kannalta parhaimmiksi arvioiduilla suurkaupunkialueilla on 14 15
9 pääsääntöisesti paitsi runsaasti peruskuntia myös moniportainen hallinto, jossa liikenteen ja maankäytön runkoratkaisut tehdään yhteistyössä valtiovallan kanssa, kuntatasoa ylemmällä tasolla. Esimerkiksi metro- ja junaratkaisut on pystytty tekemään moniportaisessa rakenteessa. Tällaiset esimerkit saattavat outoon valoon Suomessa viljellyt argumentit siitä, että suurkaupunkien perusongelmien ratkaisu edellyttää työssäkäyntialueen laajuisten yleiskuntien synnyttämistä ja peruskuntien hävittämistä. Entä mikä on kaupunkialueen maankäytön ja sen kilpailukyvyn välinen yhteys? Viime vuosikymmeninä on ilmestynyt kymmenittäin tutkimuksia, joiden tulosten perusteella kaupunkialueen suuri koko (väestö), sen toimialojen skaala ja elinkeinorakenteen monipuolisuus sekä erityisesti korkea työpaikka- ja asukastiheys lisäävät yksityisen sektorin tuottavuutta (World Bank 2009; Loikkanen 2013b). Yhdyskuntien rakenne näyttää vaikuttavan merkittävämmin kilpailukykyyn kuin kuntakoko. Tästä näkökulmasta kaupunkiseutujen hajautuminen on ongelma, johon voidaan vaikuttaa välitason hallinnolla. Suomessa maakuntaliitot valtuustoineen ja hallituksineen ovat jo olemassa, mutta eivät ole tässä tehtävässä erityisemmin onnistuneet. Toisaalta keskuskaupunkien kilpailukyvyn ongelma liittyy paljolti niiden itse harjoittamaan maapolitiikkaan, joka on johtanut koko kaupunkialueen hajautumiseen. Näin on erityisesti pääkaupunkiseudulla (Kilpeläinen ym. 2011). Maankäytön hajautunut rakenne vaikuttaa myös asuntojen hintatasoon. Välialueiden ja alhaisten tiheyksien vuoksi rakentaminen ja asutus siirtyvät yhä kauemmas työpaikoista, joista suuri osa on edelleen pääkeskuksessa. Tällöin lähempänä sijaitsevista asunnoista tulee entistä niukempia, mikä nostaa niiden hinta- ja vuokratasoa. Niukkuutta lisää pääkaupunkiseudulle suuntautuva muuttoliike, ja kaikkiin tavoitteisiin sekä valtion ja kuntien aiesopimuksiin nähden alhaiseksi jäänyt rakentamisen määrä viimeisen vuosikymmenen aikana. Kun maapolitiikka välittyy asumisen hintaan, se lisää työmarkkinoiden epätasapainoa ja nostaa myös palkkavaatimuksia. Näin maapolitiikka aiheuttaa kilpailukykyongelman. (Loikkanen 2013b). Suurkuntaa perustellaan myös keinona estää segregaatiota. Kuitenkin viimeaikainen tutkimus on asettanut kyseenalaiseksi niin sanotun sekoittamispolitiikan toimivuuden keinona, jolla voidaan merkittävästi vaikuttaa segregaatioon suurkaupunkialueilla (Cheshire 2007 ja Manley ym. 2011). Niiden tulosten mukaan yksilöiden ja perheiden asemaan vaikuttava politiikka on tehokkaampaa kuin alue- tai yhdyskuntatason politiikka, joka rakentuu sekoittamiselle. Skaalaedut, tehokkuus sekä kunta- ja palvelurakenne Kuntakokoa kasvattamalla halutaan saada skaalaetuja ja tätä pidetään yhtenä perusteluna kuntaliitoksille. Aihepiiristä on sekä kansainvälistä että suomalaista tutkimusta, jota on läpikäyty edellä mainitussa artikkelissani (Loikkanen 2013a). Siinä käydään läpi myös pääkaupunkiseutua koskevia kuntaliitosselvityksiä, jotka puhuvat skaalaeduista, mutta suoranaista evidenssiä on tarjolla vähän ja se on osin ristiriitaista. Esimerkiksi virkamiestyönä tehdyssä Helsinki-Vantaa liitosselvityksessä (2010, s. 58) sanotaan, että Kaupunkien yhdistäminen tarjoaa mahdollisuuden lisätä kustannustehokkuutta yhdenmukaistamalla työkäytäntöjä ja prosesseja parhaiden käytäntöjen mukaisesti. Toisaalta osin samojen virkamiesten tekemässä kaksiportaisen seutuhallinnon -selvityksessä (2010, s. 13) todetaan, että palvelutuotannossa selvitään kuntien välisellä yhteistyöllä eikä seudullinen malli ole ratkaisu edes sosiaali- ja terveydenhuollon muutospaineisiin. Ylipäätään (s. 14) seutuhallinto ei myöskään sinällään tuo kustannussäästöjä. Kummastakaan raportista ei ilmene mitä skaalaeduilla tarkoitetaan ja mihin nämä arviot perustuvat ja jo väitteiden ristiriitaisuus näissä raporteissa on hämmentävä
10 Kuntakoon ja skaalatekijöiden vaikutuksista puhuttaessa on syytä erottaa vaikutukset kuntien menoihin ja toisaalta yksikkökustannuksiin (tai hintaan jos ei tuoteta itse) ja palvelumääriin (laatu huomioon ottaen). Kuntien menot ovat määrien ja yksikkökustannusten tulo, joten niiden menoeroista ei voi päätellä mitään skaalaeduista. Laadun ollessa sama, suuret menot voivat johtua pienestä määrästä ja korkeista yksikkökustannuksista tai alhaisista yksikkökustannuksista ja suuresta määrästä. Alhaiset yksikköhinnat voivat perustua korkeaan tuottavuuteen (paljon suoritteita suhteessa tuotantopanoksiin) ja/tai alhaisiin panoshintoihin. Toimipaikan (koulu, sairaala) koko ja toimialan eli toimipaikkojen verkoston koko (lokalisaatioedut) ja alueen toimialarakenteen monipuolisuus (urbanisaatioedut) sekä yhdyskuntarakenne vaikuttavat kuntasektorin tuottavuuteen, mutta suuri osa tutkimustietoa ei pysty erittelemään kaikkien osatekijöiden vaikutuksia. Vaikka kuntakoon tai kuntaliitosten vaikutuksesta kuntien menoihin ei voi tehdä päätelmiä niiden tuottavuuseroista, kokotekijän menovaikutus on kuitenkin kiinnostava, jos liitosten tavoitteena on hillitä kuntien menoja. Monilukuisten eri maita koskevien tutkimusten perusteella ei valitettavasti voi sanoa, että kuntakoolla ja kuntien yhdistymisellä voitaisiin helposti saavuttaa merkittäviä säästöjä. Useimmissa tutkimuksissa kuntakoolla tai kuntaliitoksella ei ole joko merkitsevää vaikutusta kuntien asukaskohtaisiin menoihin tai sitten se on pikemminkin niitä kasvattava. Silloin kun menosäästöjä saadaan, kyse on pienimpien kuntien yhdistymisestä. Toisaalta, silloin kun menoissa tai niiden nousuvauhdissa on laskua kuntakoon kasvaessa, se koskee yleensä vain joitakin menoryhmiä. Esimerkkinä mainittakoon vaikka Tanska, jossa Lotz (2006) on tehnyt katsauksen sikäläiseen kuntien ja niiden palvelutuotannon skaalaetuja koskevaan tutkimukseen. Hänen johtopäätöstensä mukaan skaalaetuja on toki joillain kuntien tehtäväalueilla, mutta olisi huono neuvo tehdä skaalaeduista kuntaliitosuudistuksen ratkaiseva perustelu. Lotzin tutkimuksen jälkeen Welling Hansen (2009) tutki väitöskirjassaan Tanskan 2007 kuntareformin menovaikutuksia sen jälkeisinä ensimmäisinä vuosina ja sai tulokseksi menojen kasvun, joka koski selvimmin opetustointa. Suomessa kuntien ja niiden palvelusektorien meno-, kustannusja tehokkuuseroja koskevaa tutkimusta summeeraavassa muistiossaan Luoma ja Moisio (2005) esittävät johtopäätöksenään, että kuntien ja palveluja tuottavien yksiköiden välillä on huomattavia kustannus- ja tehokkuuseroja, mutta niitä selittävät paljon enemmän muut tekijät kuin kunnan tai toimintayksikön koko. Maissa, joissa on runsaasti erikokoisia peruskuntia ja useita hallintomalleja, niiden vaikutuksia kuntien menoihin voi testata tilastollisesti. Jimenezin ja Hendrickin (2010) artikkeli Is Government Consolidation the Answer? on katsaus Yhdysvaltoja koskevaan tutkimukseen. Tutkimuksessa korostetaan pienen skaalan tehtäviä hoitavien pienten yleiskuntien välisen kilpailun merkitystä menojen kurissa pitäjänä. Sitä vastoin suuren skaalan palveluja (kuten infrastruktuuripalvelut) tapauksessa niitä tyypillisesti hoitavien erityisorganisaatioiden (kuntayhtymien tai väliportaiden) hajottaminen pienemmäksi johtaa skaalaetujen muuttumiseen skaalahaitoiksi ja korkeiksi menoiksi. On huomattava, että Yhdysvalloissa terveydenhuolto ei kuulu ainakaan merkittävässä määrin kuntien tehtäviin, joten se ei ole merkittävä komponentti menoissakaan. Edellä on referoitu kuntakoon ja liitosten menovaikutuksia koskevaa kirjallisuutta. Skaalaetujen arviointi edellyttää kuitenkin tietoa toiminnan laajuuden vaikutuksesta tuottavuuteen ja yksikkökustannuksiin. On selvää, että skaalaetuja on, mutta niiden laajuus vaihtelee palvelusta toiseen. Esimerkiksi päivähoitoryhmän, päiväkodin, luokkakoon ja koulukoon osalta hyvin pienet ryhmät ja yksiköt tulevat kalliiksi, mutta etu koon kasvattamisesta loppuu verraten pian, joten kunnan väestön 18 19
11 kasvaessa kannattaa rakentaa lisää päiväkoteja ja kouluja eikä kasvattaa yhtä valtavaksi. Myös palveluyksiköiden verkoston kasvuun voi liittyä skaalaetuja, etenkin jos yksiköt ovat maantieteellisesti lähellä toisiaan. Lopputulos riippuu paljon maantieteestä, asukasrakenteista, tiheyksistä ja kommunikaatioyhteyksistä. Toisaalta suurkaupunkialueellakin voi syntyä tehokkuusongelma, jos sen lähiöt ovat erillisiä saarekkeita, jotka eivät pysty käyttämään resursseja ristiin, tasoittamaan kapasiteetin käyttöaste-eroja ja hyödyntämään verkostoetuja. Näin julkisten palvelujen tehokkuuskysymys osoittautuukin maankäyttöön ja yhdyskuntarakenteeseen liittyväksi kysymykseksi. Hajautunut yhdyskuntarakenne pikemmin kuin kuntarakenne, on keskeinen tehokkuusongelman aiheuttaja myös julkisten hyvinvointipalvelujen tapauksessa. Se selittää osaltaan miksi Suomessa suuret kaupungit sijoittuvat verraten heikosti tutkittaessa palvelutarjonnan tehokkuutta eli sitä kuinka paljonko kunnat saavat aikaan eri palvelusuoritteita resursseillaan (Loikkanen ja Susiluoto 2005). Jos yhdyskuntarakenteelle ei tapahdu mitään kuntarakennetta muutettaessa, yksi keskeinen tehottomuuden syy jää ennalleen. Demokratian toimivuus ja valtapolitiikka Kaupunkiseudun kattaviin kuntiin liittyy demokratiaongelmia, sillä suurkunnan hallinnolla on taipumus byrokratisoitua ja äänestäjäkunnan etäisyys päättäjiin kasvaa. Myös virkamiesten valta kasvaa ainakin suhteessa rivivaltuutettuihin, kuten Tanskassa näyttää käyneen kuntareformin jälkeen (Kjær ym. 2009). Suurissakaan kaupunkialueen osissa ei ole välttämättä lainkaan valtuutettuja ja ajatus siitä, että paikalliset ihmiset ja paikallistietämys vaikuttavat paikallisiin asioihin on hyvin kyseenalaista. Kuntarakenneuudistuksia kuitenkin toteutetaan eri maissa aika ajoin. On tutkijoita joiden mukaan esimerkiksi pääministeri Thatcherin aikaisessa Englannissa ja viime vuosikymmenellä Tanskassa tehdyssä kuntareformissa on kyse ennen kaikkea valtapolitiikasta (ks. Todman 1997, Groes 2005). Kun ministeri Virkkunen kävi Valtion taloudellisen tutkimuskeskuksen kuntareformia käsittelevässä seminaarissa , hän totesi loppukommenteissaan, että kunta- ja palvelurakenneuudistuksessa on kyse valtapolitiikasta. Tämä ei ole yllättävää, sillä poliitikkojen keskeinen tavoite on pysyä vallassa ja kasvattaa valtaa. Yhdeksi keinoksi sopii myös kuntareformin toteutustapa. Lopuksi Tämän artikkelin johtopäätös on se, että juuri nyt (tammikuussa 2014) kaavailtua kuntaliitosten sarjaa yhdeksällä kaupunkialueella ei tulisi toteuttaa tehtäviltään maailmanennätysluokkaa olevien suurkuntien muodostamiseksi. Tällaiselle ratkaisulle ei ole hyviä perusteluita eikä hyviä esikuvia. Suurkuntien tehtäväkenttä kattaisi terveydenhuollon, mutta terveydenhuollon rahoituksen monikanavaisuus, palvelunkäyttäjien epäneutraali ja heidän asemansa muutoksen mukaan huomattavia epäjatkuvuuksia aiheuttava asetelma sekä palvelutuottajien merkittävän epäneutraali asema säilyisivät. Kun suukaupungeilta edellytettäisiin aiempaa enemmän laajaa tehtäväkirjoaan vastaavien menojen kattamista Monilukuisten eri maita koskevien tutkimusten perusteella ei valitettavasti voi sanoa, että kuntakoolla ja kuntien yhdistymisellä voitaisiin helposti saavuttaa merkittäviä säästöjä 20 21
12 omalla rahoituksellaan, tuloksena on kaupunkialueista ja muista kuntakokonaisuuksista koostuvien pienten hyvinvointivaltioiden hajanainen kokoelma, joiden taloudelliset erot heijastuisivat muun muassa sosiaali- ja terveyspalvelujen alueellisina tarjontaeroina. Niitä voidaan toki pienentää valtionosuusjärjestelmällä, mutta sen merkitystä on tarkoitus pienentää, kun kuntien omavaraisuutta korostetaan. Vaikka Helsingin seudulle kaavaillun metropolihallinnon rakentamiselle on paremmat perusteet, sitäkään ei tulisi viedä eteenpäin, sillä kuntareformeja ei tulisi tehdä ilman valtion, väliportaiden ja erillisorganisaatioiden tehtävien ja rahoituksen (mukaan lukien valtionosuusjärjestelmä) kokonaisuudistusta. Etenemistapa, jossa yritetään ratkoa yksi asia kerrallaan, ei toimi. Toisaalta kaikkia järkeviä vaihtoehtoja ei ole ollut vakavasti edes esillä. Nykyhallituksen tulisi asettaa riippumaton sekä kotimaisista ja kansainvälisiä jäsenistä koostuva asiantuntijaryhmä, jonka tehtävänä olisi kartoittaa 3-5 vaihtoehtoista mallia organisoida valtion ja kuntien väliset hallinnolliset ja fiskaaliset suhteet, tehtävienjako sekä itsehallinnollisen väliportaan (ja/tai yhteistyöelinten) ja peruskuntien rakenteet, tehtävät ja rahoituksen muodot. Asiantuntijaryhmän yhtenä osatehtävänä olisi laatia edellä mainittuihin ratkaisuihin sopivat tavat organisoida ja rahoittaa perusterveydenhuolto ja erikoissairaanhoito sekä sosiaalipalvelut käyttäen hyväksi myös Länsi-Euroopan maissa ja muuallakin sovellettuja malleja, joissa on toteutettu rahoituksen yksikanavaisuus ja neutraalisuus sekä palvelujen tuottajien että niiden käyttäjien suhteen. Asiantuntijaryhmän työn ensimmäisen vaiheen tulokset perusvaihtoehtoineen tulisi olla valmiina ennen seuraavia eduskuntavaaleja, jolloin kansalaiset ja puolueet voisivat debatoida niiden hyvistä ja huonoista puolista. Vaaleissa äänestäjät voisivat vaikuttaa tulevaan reformiin kannattamalla puolueita ja ehdokkaita, joilla on sama käsitys siitä, millainen reformi Suomessa tulisi toteuttaa. Vaalien jälkeen muodostettavan hallituksen ohjelman keskeinen osa olisi pystyttää parlamentaarinen komitea. Se valmistelisi hallitukselle riittävällä aikajänteellä sellaista uudistusta, jolle on laaja kannatus sen jälkeen kun järkevät ja toteuttamiskelpoiset vaihtoehdot ovat olleet esillä. Suomessa hallituksen esityksiä on kritisoitu siitä, että sen esitysten yhteydessä ei esitetä niiden vaikutuslaskelmia. Huoli on aiheellinen, mutta sitäkin suurempi ongelma on se, että monet harkinnanarvoiset vaihtoehdot eivät Suomessa tule usein edes esille. Tämä asetelma koskee kunta- ja palvelurakennetta, sosiaali- ja terveydenhuoltoa ja monia muitakin politiikka-alueita, joilla suomalainen suljettu kieli- ja ajatusmaailma johtaa hämmästyttävään kapea-alaisuuteen. Miksi järkeenkäyviä vaihtoehtoja ei osata tai edes haluta ottaa esille. Kun nykyhallituksesta useampi ministeri pyrkii uusiin kansainvälisiin tehtäviin Euroopan Unionissa, toivoisin heidän ottavan selvää, millainen kunta- ja palvelurakenne sekä sosiaali- ja terveydenhuollon järjestelmä EU-maissa on. Toisaalta oletan heidän propagoivan EU:ssa vientituotteena nyt Suomeen kaavailtua suurkuntamallia, jossa pienkunnat hävitetään ja terveydenhuolto organisoidaan kuntapohjaisesti. Odotan mielenkiinnolla syntyykö Suomen kuntauudistuksesta samanveroinen vientituote kuin koulutusjärjestelmästämme. Kaupunkiseudun kattaviin kuntiin liittyy demokratiaongelmia, sillä suurkunnan hallinnolla on taipumus byrokratisoitua ja äänestäjäkunnan etäisyys päättäjiin kasvaa 22 23
13 Kirjallisuutta Björnberg, Arne (2013): Euro Health Consumer Index 2013 Report. Health Consumer Powerhouse. CEMR-Dexia (2011): EU sub-national governments: 2009 key figures. 2010/2011 edition. Cheshire, Paul. C. (2007) Segregated neighbourhoods and mixed communities: a critical analysis. Joseph Rowntree Foundation, York, UK. Groes, Nils (2005): Desentralisering eller statsstyrning? - Den danska kommunreformens innehål och utmaningar. Ekonomisk debatt 33, Nr 5. Helsinki-Vantaa selvitys (2012): Loppuraportti Himanen, Pekka (2012): Sininen kirja. Suomen kestävän kasvun malli. Himanen, Pekka (2013): Johtopäätöksiä Suomelle: Visiona arvokkaan elämän yhteiskunta. Luku teoksessa Castells & Himanen (toim): kestävän kasvun malli. Globaali näkökulma. Valtioneuvoston kanslian julkaisusarja 22/2013 Jimenez, Benedict S. & Hendrick, Rebecca: Is Government Consolidation the Answer? State and Local Government Review 2010 No 42. Kaksiportaisen seutuhallinnon selvitys (2010): Seurantaryhmä Kilpeläinen, Päivi & Laakso, Seppo & Loikkanen, Heikki A. (201): Näkökulmia maakuntakaavan taloudellisiin vaikutuksiin. Luku 2 (s ) julkaisussa: Asiantuntijalausunnot maakuntakaavaluonnoksesta. Uudenmaan liiton julkaisuja E 117. Kjær, Ulrik & Ulf Hjalmar & Asmus Olsen (2009), Municipal amalgamations and the democratic functioning of local councils: the Danish 2007 Structural Reform as a case. Paper presented at the European Group of Public Administration (EGPA) conference in Malta September 2-5. Laakso, Seppo & Loikkanen, Heikki A. (2013), Helsingin seudun maankäyttö, kiinteistömarkkinat ja perusrakenteen rahoitus, Kansantaloudellinen aikakauskirja vol. 2013, No. 4. Loikkanen, Heikki A. (2011): Kasautumisen edut, kaupunkialueiden hallinto ja aluetaloudellinen kehitys. Artikkeli teoksessa ESPONin anti arvioitavana. Hirvonen, T. (ed.). 19 p. Työ- ja elinkeinoministeriön julkaisuja. Alueiden kehittäminen; 40/2011. Loikkanen, Heikki A. (2013a): Kuntien ja metropolialueiden rakenteesta: periaatteita, argumentteja ja empiriaa. Teoksessa Loikkanen, H., Laakso, S. & Susiluoto, I. (eds.): Metropolialueen talous: näkökulmia kaupunkitalouden ajankohtaisiin aiheisiin. Helsinki: Helsingin kaupunki, tietokeskus. Loikkanen, Heikki A. (2013b): Kaupunkialueiden maankäyttö ja taloudellinen kehitys maapolitiikan vaikutuksista tuottavuuteen sekä työ- ja asuntomarkkinoiden toimivuuteen. Valtion taloudellinen tutkimuskeskus, VATT Valmisteluraportit; vol. 2013, no. 17) Loikkanen; Heikki A. & Susiluoto, Ilkka (2005): Paljonko verorahoilla saa? Kuntien peruspalvelutarjonnan kustannustehokkuuden erot ja niitä selittävät tekijät vuosina Kunnallisalan kehittämissäätiö, tutkimusjulkaisut nro 50, Vammalan kirjapaino Oy, Vammala. Lotz, Jorgen (2006): Municipal amalgamations and economies of scale. Paper for OECD workshop on efficiency of sub-central public spending, 19 May, Manley, David & van Ham, Maarten & Doherty, Joe (2011): Social Mixing as a Cure for Negative Neighbourhood Effects: Evidence Based Policy or Urban Myth? IZA DP No Moisio, Antti & Luoma, Kalevi (2005): Kuntakoko, kuntien menot ja palvelujen tuotannon tehokkuuserot. VATT-muistioita 69. Tolkki, Helena & Airaksinen, Jenni & Haveri, Arto (2010): Metropolihallinta. Neljä mallia maailmalta ja niiden sovellettavuus Suomessa. Ympäristöministeriö. Helsinki. Todman, Lynn (1997): Recent trends in British Local Government. Artikkeli teoksessa Å.E. Andersson, B. Hårsman ja J.M Quigley: Government for the Future Unification, Fragmentation and Regionalism. North-Holland, Elsevier Science B.V. UN-HABITAT (2009): Guide to Municipal Finance. The Human Settlements Financing Tools and Best Practices Series. Nairobi. Welling Hansen, Sune (2009): Towards genesis or the grave? Financial effects of local government mergers. PhD dissertation, University of Southern Denmark. World Bank (2009): Reshaping economic geography
14 Risto Harisalo Onko kunta valtiolliselle tasolle alisteinen yhteiskunnallisen hierarkian alin taso vai valtion suhteen itsenäinen ja tasavertainen toimija? Hallintotieteiden professori Risto Harisalo pohtii kirjoituksessaan kunnallisen itsehallinnon roolia. KUNNALLINEN ITSEHALLINTO - IDEA JA MERKITYS Tehtävä Kysymys, johon artikkelissa etsitään vastausta, on seuraava: Mikä on kunnallisen itsehallinnon idea ja sen yhteiskunnallinen merkitys? Monien mielestä kysymys on siinä määrin vähäpätöinen, että siihen ei liiemmin kannattaisi hukata voimavaroja. Epäily on ymmärrettävää. Kuntia on usean vuosikymmen ajan tarkasteltu yhtenä monista tilastollisesti manipuloitavista muuttujista eikä itsenäisinä toimijoina. Halu kehittää kuntia ja saada aikaan nopeita tuloksia on syrjäyttänyt kunnallisen itsehallinnon teoreettisen analysoinnin ja pohdinnan ja samalla on myös menetetty ymmärrys kuntien merkityksestä yhteiskunnallisena instituutiona. Näistä syistä kunnallishallintoa pidetään yleisesti valtionhallinnon johdannaisena ja julkisen hallintohierarkian alimpana organisaatiotasona. On siis aika valottaa kuntia niiden omista lähtökohdista ja näkökulmista. Kunnallisen itsehallinnon vaihtoehtoinen ajattelu ei ole romantisoitua utopiaa, jollaiseksi se on tapana leimata, vaan yritys tuoda uudenlaista näkemystä kuntia koskevaan keskusteluun. Tuskin kenellekään tällaisesta yrityksestä haittaakaan aiheutuu
15 Kunnallisen itsehallinnon perustehtävät Historiallinen tosiasia on, että kuntia ja kyläyhteisöjä on kaikkien kansojen keskuudessa, huolimatta niiden laeista ja moraalikäsityksistä. Kunnat eivät ole pelkästään hallinnollisia yksiköitä, vaan myös alueellisia yhteisöjä. Alueellisina yhteisöinä ne ovat sosiaalisia, kulttuurillisia ja taloudellisia yhteisöjä, eräänlaisia pienoisyhteiskuntia. Nämä olosuhteet luovat kunta- ja kyläyhteisöihin demokratian kysynnän, jotta ne voisivat päättää vastuullisesti koko yhteisöä koskettavista asioista. Kunta on siten demokratian koulu ja kokeilukenttä. Kansakunnassa on kaksi demokraattista järjestelmää, valtio ja kunnat. Demokraattisten järjestelmien välisiä suhteita on luonnollista analysoida lähtökohtaisesti keskinäisen arvostuksen ja kunnioituksen, tasapuolisuuden ja kumppanuuden termein eikä hierarkkisina alistussuhteina. Demokratian hengessä valtio ja kunnat vahvistavat keskinäistä luottamustaan ja ratkovat ongelmiaan dialogin avulla. Pienoisyhteiskuntana kunta- ja kyläyhteisöt ovat kansalaistaitojen kasvattajia, arvojen välittäjiä ja siedettävän elämän kannalta välttämättömän moraalin siirtäjiä. On ilmeistä, että näistä tehtävistä tuskin kyettäisiin vastaamaan, jos kunnat nähdään vain hallinnollisina yksikköinä tai kunnista luovutaan kokonaan. Kunta- ja kyläyhteisöjen pienoisyhteiskunnissa ihmiset voivat kohdata toisensa ja oppia ymmärtämään inhimillisen elämän moninaisuutta. Kunnat ovat sosiaalisen pääoman lähteitä. Demokraattisina yhteisöinä kunnat rekrytoivat kansalaisiaan erilaisiin poliittisiin rooleihin ja valmentavat heitä käsittelemään yhteisöllisiä jännitteitä ja ristiriitoja. Näihin rooleihin kasvetaan eikä mikään koulu valmenna ihmisiä niihin. Ei liene sattumaa, että kuntien rekrytointimahdollisuuksien kaventuminen on luonut kielteistä mielipideilmastoa politiikkaa kohtaan ja vaikeuttanut ihmisten osallistumista poliittisiin tehtäviin. Se voi olla myös osasyy siihen, miksi konflikteja ratkotaan yhä useammin lakimiesten ja lakien avulla kuin keskinäisellä sovittelulla. Kunnissa käsiteltävät haasteet ja ongelmat ovat yleensä tilannesidonnaisia, spesifejä, ja niiden käsittelyssä kunnat ovat aina toimineet uusien ideoiden synnyttäjinä ja kokeilijoina. Kunnat tarkkailevat johdonmukaisesti toisiaan ottaakseen oppia ja omaksuakseen ideoita toisiltaan. Kunnat ratkovat erilaisia ongelmia ja tuottavat samanlaisiin ongelmiin erilaisia ratkaisuja. Näissä tehtävissä valtio voi parhaiten auttaa kuntia investoimalla niiden luovuuteen, oppimiskykyyn ja kokeilunhaluun suosimiensa kaavamaisten hallinnollisten ratkaisujen sijasta. Ideoiden kilpailussa hyviksi havaitut ideat leviävät aikaa myöten kunnista toisiin. Strategisessa ja operatiivisessa päätöksenteossa tarvittava hyödyllinen ja katalyyttinen tieto on väistämättä aina hajautettua, tilannekohtaista ja subjektiivista. Tiedon hankkiminen, tuottaminen ja prosessointi vaativat aikaa ja kustannuksia, joita tiedon tarvitsijoilla ei ole niin paljon kuin he pitävät tarpeellisena. Tämä tarkoittaa, että kuntien ohjauksen kannalta välttämätöntä ja ajantasaista tietoa on vaikeaa, jopa mahdotonta, keskittää valtiolle. Poliittis-hallinnollisen päätösvallan keskittämisen sijasta valtion olisi viisasta laajentaa ja vahvistaa kuntien omaa päätöksentekoa. On tärkeää ymmärtää, että toimivat kunta- ja kyläyhteisöt eivät synny juridisilla, hallinnollisilla ja taloudellisilla toimenpiteillä. Ne syntyvät parhaiten yhteisellä tekemisellä, johon tarvitaan vastuullista vapautta. Yhteiskunnallisesti on hyödyllisempää tarjota ihmisille mahdollisuus ottaa osaa oman yhteisön kehittämiseen kuin yrittää tarjota heille tarvitsemansa ja pitää heitä julkisten hyödykkeiden passiivisina vastaanottajina. Muutos ja pysyvyys kiteytyvät samanaikaisesti kunnallisessa itsehallinnossa. Kaikkien yhteiskunnallisten muutosten onnistuminen riippuu olennaisesti perustan vakaudesta. Muutosten tutkijat tietävät, että myös hyödyllisinä pidetyt innovaatiot voivat polttaa kaiken tieltään
16 On paradoksaalista, että kunta- ja kyläyhteisöt suojaavat ihmisiä keskitetyn poliittisen vallan ja markkinoiden iskuilta. Perustan vakaus sallii ihmisten valita itselleen hyödyllisimmät ideat. Valtion päätöksenteko on väistämättä poliittista, kun taas kunta- ja kyläyhteisöissä politiikka aatteellisena ideologiana on vain yksi ihmisiä motivoivista tekijöistä. Itsehallinnollisissa yhteisöissä on useita erilaisia tilanteita, joissa epäpoliittisuus takaa vapaaehtoisen toiminnan ja yhteistyön tehokkaammin kuin poliittisuus. Politiikka ei todellakaan ole ainoa tekijä, joka saa ihmiset hakeutumaan toistensa seuraan, joka pitää heidät yhdessä ja joka saa heidät ponnistelemaan yhdessä. Kunta- ja kyläyhteisöjen autonomia ja itsenäisyys ovat institutionaalisia voimia, joiden varassa yhteiskunta ja kansanvalta voivat kehittyä ainakin jossain määrin omalakisesti. Ranskalaisen Alexis de Tocquevillen mukaan kunnallinen itsehallinto muodostaa vapauden perustan kaikissa kansakunnissa ja juuri siksi hänen mukaansa paikallisten instituutioiden merkitys vapaudelle on todellakin sama kuin alkeiskoulujen merkitys tieteelle. Taulukko 1 kuvaa kunnallisen itsehallinnon olennaisimmat piirteet. Kunnallisen itsehallinnon kriteerit (Taulukko 1) Kunta alueellisena pienoisyhteiskuntana Demokratia päätöksenteon perustana Kansalaistaitojen kasvattaja, arvojen välittäjä ja moraalin siirtäjä Rekrytointikanava yhteiskunnan poliittisiin rooleihin Kansallinen innovaatiojärjestelmä Hajautetun ja katalyyttisen tiedon hyödyntäjä Vastuullisuus ja vapaus yhteisöllisyyden rakentajina Pysyvyyden ja muutoksen tasapaino Poliittisuus ja epäpoliittisuus motivaattoreina Kunnallisen itsehallinnon perimmäinen ongelma Mikä on sitten kunnallisen itsehallinnon perimmäinen ongelma ja kuinka se voidaan kiteyttää? Edellä käsitellyn perusteella kunnallinen itsehallinto edustaa ajassa kehittynyttä inhimillistä traditiota, jonka kulloisetkin olosuhteet ovat monien ihmisten valintojen enemmän tai vähemmän ennakoimattomia seurauksia. Kunnallisen itsehallinnon perimmäinen ongelma on siten tiedollinen, epistemologinen, eikä juridinen, hallinnollinen tai taloudellinen. Tämä tarkoittaa, että tuskin kenelläkään on luotettavaa tietoa suomalaisten tulevista tarpeista ja niiden tyydyttämiseksi vaadittavista ideoista ja teknologioista. Kukaan ei myöskään osaa sanoa kuinka tulevat palvelut olisi jaettava tarvitsevien kesken. Kunnallishallinnon rakenteiden uudistajat katsovat tulevaisuuteen historiallisen tiedon näkökulmasta. He tekevät ennusteita menneestä kehityksestä ja olettavat tulevaisuuden noudattavan pääsääntöisesti samoja suuntaviivoja. He luottavat ennusteisiinsa ottamatta huomioon ennustevirheiden huomattavaa todennäköisyyttä. Muutoksia vastustavat ovat tehneet vajavaisen analyysin kunnallisen itsehallinnon perustavaa laatua olevasta tiedollisesta ongelmasta. Heidän ajatteluaan leimaavat tyytyväisyys nykyisiin olosuhteisiin ja halu puolustaa niitä. He eivät ota huomioon muutosten suurta todennäköisyyttä. Kunnallisen itsehallinnon tiedollinen ongelma voidaan muotoilla kaksiosaisesti. Ensinnäkin kenelläkään ei ole valtionhallinnossa, yrityksissä ja yliopistoissa tietoa siitä, kuinka kuntien poliittiset, hallinnolliset ja taloudelliset olosuhteet pitäisi järjestää tuntemattoman tulevaisuuden näkökulmasta. Me, asemastamme ja kokemuksestamme riippumatta, olemme aina tietämättömiä asioiden tulevista muutoksista. Jokainen 30 31
17 kuntien tulevaisuutta keskitetysti korjaava ottaa itselleen tehtävän, josta hän ei voi kunnialla selviytyä. Edellä sanottuun perustuen tiedollisessa ongelmassa on toiseksi kysymys siitä, kuinka kunnat saadaan toimimaan kansallisena innovaatiojärjestelmänä, joka luo omilla ideoillaan uutta tietoa tietämättömyyden syrjäyttämiseksi eikä pelkästään tukeudu kerättyyn historialliseen informaatioon. Tämä edellyttää, että valtion on vahvistettava kuntien itsenäisyyttä ja vapautta ja investoitava erityisesti paikalliseen demokratiaan, innostukseen, luovuuteen ja kokeilunhaluun. On todella murheellista, että kunnallisen itsehallinnon tiedolliseen ongelmaan ei ole kiinnitetty huomiota eikä mietitty sen näkökulmasta kuntien ja valtion välisiä suhteita. Käytettävissä oleva tietämys ei anna luotettavaa pohjaa valmistaa kuntia kohtaamaan tulevaisuuden haasteet, vaan kuntien on itsensä kyettävä keksimään niihin omat ratkaisunsa, joista ei kenelläkään voi olla tällä hetkellä mitään aavistusta. Me tiedämme vasta sitten, kun kunnat ovat ideansa keksineet. Me hyväksymme ne vasta sitten, kun ne ovat vahvuutensa osoittaneet kilpailussa vaihtoehtoisten ideoiden kanssa. Yhteiskunnan elinvoiman kannalta olisi erityisen hyödyllistä, jos huomattava enemmistö kunnista olisi koko ajan keksimässä, kehittämässä ja uudistamassa olosuhteitaan. Tällaisissa olosuhteissa uusiin ideoihin torjuvasti suhtautuvat vitkastelijakunnat vedetään aikaa myöten mukaan uudistuksiin. Jos kunnallisen itsehallinnon tiedollinen ongelma otetaan vakavasti, siitä seuraa automaattisesti, että optimaalista tai ideaalista kuntaa on mahdotonta määritellä. Demokratia ja alueellinen luovuus eivät riipu kuntien koosta ja vauraudesta eivätkä mistään muustakaan kriteeristä. On hyvä muistaa, että lisensiaatti Erkki Kentan Kuopion yliopistossa tekemän tutkimuksen mukaan 1990-luvun ankarasta lamasta selviytyivät nopeimmin pienimmät kunnat. Tiedollisen ongelman ratkaisemiseksi vaadittavat toimenpiteet Jos edellä kuvattu käsitys kunnallisen itsehallinnon tiedollisesta ongelmasta hyväksytään, se auttaa ratkaisemaan sen umpikujan, jossa valtio ja kunnat ovat tällä hetkellä. Tiedollisen ongelman ottaminen kuntien kehittämisen lähtökohdaksi ei pysäytä kehittämistä, vaan muuttaa sen luonteen laadullisesti toisenlaiseksi. Ensimmäisenä toimenpiteenä pitäisi palauttaa luottamus valtion ja kuntien suhteisiin. Syvä epäluottamus jäytää tällä hetkellä vakavasti kumpaakin osapuolta. Siksi ne epäilevät toistensa tarkoitusten vilpittömyyttä ja suositustensa välttämättömyyttä. Jos epäluottamusta ei saada minimoitua, valtion on käytettävä suoraa valtaa saadakseen kunnat toimimaan haluamallaan tavalla. Tällä tiellä valitettavasti jo ollaan. Vaikka epäluottamuksen muuttamisella luottamukseksi on omat kustannuksensa, ne jäävät kuitenkin suhteellisen vähäisiksi, kun niitä verrataan luottamuksen saavutuksiin. Luottamus vähentää vuorovaikutuskustannuksia nopeuttaen yhteisymmärryksen saavuttamista ongelmista, tavoitteista ja keinoista. Luottamus motivoi osapuolia jakamaan toisilleen kokemuksiaan, ideoitaan ja ymmärrystään. Nämä luottamuksen seuraukset varmistavat tehokkaan etenemisen epävarmoissa, ennakoimattomissa ja monimutkaisissa yhteistyökuvioissa. Toisena toimenpiteenä valtion olisi palautettava kehittämisvastuu takaisin kunnille. Tässä tarkoituksessa valtion olisi annettava kunnille vapautta soveltaa kansallisia lakeja ja ohjeita paikallisten olosuhteiden mukaan. Vain valtio itse voi purkaa voimaan saattamansa palveluita koskevat kaavamaiset määräykset ja kriteerit. Tämä edellyttää valtiolta erityisesti kahta asiaa, rohkeutta määritellä peruspalveluiden minimitasot ja velvollisuutta kattaa ne taloudellisesti täysimääräisesti. Vaikka kunnilla on hiukan yli 500 erilaista lakisääteistä velvollisuutta 32 33
18 hoidettavanaan, on ilmeistä, että monet kunnat voisivat selviytyä niistä kunnialla, jos ne saisivat sopeuttaa ne nykyistä vapaammin paikallisten olosuhteiden vaatimuksiin ja realiteetteihin. Jos tätä vapautta ei voida suoda kunnille, joistain tehtävistä on jopa luovuttava kokonaan. Vapauden tarjoaminen kunnille lopettaisi nykyisen epätyydyttävän olosuhteen, jossa kunnat tekevät epämiellyttäviä ratkaisuja selviytyäkseen valtion määräyksistä. Kolmanneksi uusi asennoituminen rohkaisee kuntia tukeutumaan laaja-alaisesti yhteisöllisiin voimavaroihin hallinnollisten toimenpiteiden ohella. Tällä alueella kuntien alueellinen yhteistyö on vielä riittämättömästi hyödynnetty voimavara. Esimerkiksi kunnat voivat myydä palveluitaan naapureilleen, jolloin niiden ei tarvitse ylläpitää omaa palvelutarjontaa. Kunnat voivat ostaa palveluitaan myös yksityisiltä yrityksiltä ja erilaisilta yhdistyksiltä ja järjestöiltä. Alueellisen renessanssin näkeminen mahdollisuutena on neljäs suositeltava toimenpide. Pentti Hämäläisen keräämien tutkimustietojen mukaan kuntien alueellinen yhteistyö vaikuttaa ratkaisevan myönteisesti koko alueen henkiseen ja taloudelliseen hyvinvointiin. Tämä edellyttää kuntien päättäjiltä rohkeutta ajatella asioita omalla alueellaan ilman kuntia toisistaan erottavia rajoja. Alueellinen rajattomuus on tie välttämättömään yhteistyöhön eikä kuntien yhdistämiseen. Alueellinen rajattomuus ei ole kunnallisen itsehallinnon vastavoima, vaan sen mahdollistaja. Ilmeinen, mutta vaikeasti hyväksyttävä tosiasia on, että menestyminen alueellisessa rajattomuudessa vahvistaa jokaisen yksittäisen kunnan omaa menestystä. Toisin sanoin ilmaistuna oman edun tarkka suojeleminen eli osaoptimointi ei ole hyödyllistä samalla alueella toimiville kunnille. Paradoksaalisesti kunta- ja kyläyhteisöjen päättäjien on oltava samalla myös alueellisia päättäjiä. Viides suositeltava toimenpide on luopua tietyissä rajoissa tasaarvon käytöstä kuntien toiminnan arvioinnissa. Tasa-arvon mekaaninen tulkinta pakottaa kunnat toimimaan valtion hyväksymien kaavamaisten käytäntöjen mukaan palveluissa, sääntelyssä ja tulonjaossa estäen tehokkaasti paikallisen valinnan. Tasa-arvon mukainen toiminta on yksi keskeisimmistä kuntien ongelmien selittäjistä. Se pakottaa jotkut kunnat pitämään suurempaa palvelutasoa kuin paikalliset tarpeet edellyttäisivät, kun taas toisissa kunnissa on tyydyttävä vähempiin palveluihin kuin paikalliset tarpeet edellyttäisivät. Kunnat eivät ole pelkästään hallinnollisia yksiköitä, vaan myös alueellisia yhteisöjä Koska tasa-arvo ei enää palvele kuntia samalla tavoin kuin ennen, se voidaan korvata poliittisen oikeudenmukaisuuden käsitteellä. Poliittinen oikeudenmukaisuus on kriteeri, joka mittaa kuntalaisten mahdollisuuksia tuoda esille palvelutarpeitaan ja varmistua niiden tyydyttämisestä paikallisesti ja alueellisesti omaksutuin keinoin. Poliittisen oikeudenmukaisuuden hyödyntäminen motivoi ihmisiä kehittämään poliittista prosessia ja palvelun tuottajien ja kuluttajien yhteistyötä. Poliittinen oikeudenmukaisuus on kuudes toimenpide. Se on kuntien olosuhteita erilaistava voima ja sellaisena myös hyvin hyödyllinen voima. Tämä tarkoittaa, että mitä enemmän kuntien ja alueiden välillä on eroja, sitä enemmän kunnilla on opittavaa toisistaan. Valppaus seurata muiden kuntien valintoja ja kyky oppia niistä on kunnille huomattavasti tärkeämpi taito kuin kyky mukautua enemmistön omaksumiin toimintatapoihin. Tämä olosuhde muuttaa valtion kuntapolitiikan luonteen tavoitteellisesta ohjauksesta mahdollistavaksi kehittäjäksi. Seitsemäs toimenpide on sisäinen federaatio. Itsehallinnollisina ja demokraattisina yhteisöinä kunnat tarvitsevat institutionaalista suojaa valtiota vastaan. Tämän suojan tarjoaa liittovaltion eli federaation 34 35
19 periaate, jonka mukaan alueet - esimerkiksi maakunnat - rinnastetaan osavaltioihin. Sisäisessä federaatiossa alueet saavat omalla tahdollaan ja eritahtisesti omaksua valtion lailla säätämiä uusia ja lisättyjä palvelu-, sääntely- ja tulonjakotehtäviä. Sisäinen federaatio tekee valtiosta ja kunnista yhdenvertaisia ja pakottaa valtion neuvottelemaan kuntien kanssa käskemisen sijasta. Taulukko 2 tiivistää edellä sanotun. Kuntien kehittämiseksi suositeltavat toimenpiteet (Taulukko 2) Luottamuksen palauttaminen valtion ja kunnan välisiin suhteisiin Kehittämisvastuun palauttaminen kuntiin Yhteisöllisten voimavarojen aktivointi kuntien kehittämisessä Alueellisen renessanssin vahvistaminen Asteittainen luopuminen tasa-arvon mekaanisesta tulkinnasta kuntien vertailussa Poliittisen oikeudenmukaisuuden vahvistaminen kuntien päätöksenteossa Sisäinen federalismi valtio-kunta -suhteiden organisoijana valtion on vahvistettava kuntien itsenäisyyttä ja vapautta ja investoitava erityisesti paikalliseen demokratiaan, innostukseen, luovuuteen ja kokeilunhaluun Pohdinta Valtio-kunta -suhteen problemaattisuus, alueiden haasteet ja kuntien sisäiset ongelmat ovat pitkän kehityksen seurauksia, joihin ei ole pikaisia ja tehokkaita ratkaisuja. Tämän tosiasian vähättely ei korjaa, vaan pahentaa asioita. Kunnille olisi annettava aikaa ratkoa ongelmiaan ja sopeuttaa toimintansa uusiin olosuhteisiin ja ulkopuoliset instituutiot - valtio, ammattikunnat ja ammattiliitot jne. - eivät saisi mainittavasti puuttua kuntien valintoihin. Vaikka nämä instituutiot ovat tehneet huolellisen analyysin kuntien ongelmista, siitä ei kuitenkaan automaattisesti seuraa, että ne pystyvät muotoilemaan toimivia ja tehokkaita ratkaisuja niihin
20 Julkiset menot kasvavat kasvamistaan vuodesta toiseen. Onko demokraattisessa päätöksentekotavassa valuvika, joka kannustaa menojen jatkuvaan kasvuun? Kunnallisen päätöksenteon ongelmia Oikeustieteen maisteri Matias Forss on perehtynyt julkiseen valintaan liittyviin ongelmiin ja pohtii kirjoituksessaan kunnallisen päätöksenteon haasteita. Johdanto Suomessa on viime aikoina keskusteltu kuntarakenteen uudistamisesta, käytännössä kuntien lukumäärän vähentämisestä. Kuntien toiminnassa on nähty ongelmia, joiden ratkaiseminen vaatii kuntarakenteen, eli kuntien koon ja tehtävien uudistamista. Kysymys hyvästä kuntarakenteesta on yksinkertaistettuna kysymys siitä, mitä kuntien pitäisi olla. Tässä järkevän tuloksen saavuttaminen mielestäni vaatisi sen, että mahdollisimman perusteellisesti pohditaan, mitä kunnat ovat. Tässä pohdin, onko kuntien päätöksenteossa kenties piirteitä, jotka ovat johtaneet tällä hetkellä havaittaviin ongelmiin. Jos ongelmia on, niin kuntarakenteen uudistaminen vaatisi myös niihin puuttumista
Kaupunkialueiden maankäyttö ja taloudellinen kehitys maapolitiikan vaikutuksista tuottavuuteen sekä työ- ja asuntomarkkinoiden toimivuuteen
VATT valmisteluraportti 17 Kaupunkialueiden maankäyttö ja taloudellinen kehitys maapolitiikan vaikutuksista tuottavuuteen sekä työ- ja asuntomarkkinoiden toimivuuteen Heikki A. Loikkanen Kaupunkitaloustieteen
Uudenmaan maakuntavaltuuston ja hallituksen seminaari, Messukeskus, Helsinki 3.10.2013
Maankäyttö kilpailukyvyn vahvistajana. Yhteydet tuottavuuteen sekä työ- ja asuntomarkkinoiden toimivuuteen Heikki A. Loikkanen Kaupunkitaloustieteen emeritusprofessori Helsingin yliopisto Uudenmaan maakuntavaltuuston